Прароцтва прарока Ісаі ўжо збылося, і Бог, які калісьці быў, як здавалася, далёкім ад чалавека, недасягальным, стаў блізкім у Сыне Божым, Езусе Хрысце. У той час, калі кожны год мы перажываем Урачыстасць Божага Нараджэння, варта затрымацца над гэтай вялікай таямніцай. Бог стаў Чалавекам, каб быць блізка да кожнага з нас, каб увайсці ў нашае жыццё са сваёй ласкай і ўрэшце перамяніць гэтае жыццё. Перамяніць, каб наноў адкрыць, што мы Божыя Дзеці дзякуючы Езусу Хрысту.